………….. napirendi pont

**ELŐTERJESZTÉS**

1. **a Budapest Főváros II. Kerületi Önkormányzat Képviselő-testülete részére**
2. **a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**
3. **2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján**
4. **2021. január**

**Tárgy:** Javaslat a köztisztviselők közszolgálati jogviszonyával kapcsolatos egyes kérdésekről szóló ……/2021. (……..) önkormányzati rendelet megalkotására

**Készítette:** …………………………….……

Zsengellér Krisztina

humánpolitikai osztályvezető s.k.

**Egyeztetve:** ………………………….………

dr. Varga Előd Bendegúz

alpolgármester

**Látta:** ………………………………….

dr. Szalai Tibor

jegyző

**Látta:** ………………………………….

dr. Silye Tamás

igazgató

*Nyílt anyag!*

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (továbbiakban: Kttv.) felhatalmazást ad a helyi önkormányzat képviselő-testületének arra, hogy a köztisztviselők közszolgálati jogviszonyával kapcsolatos egyes kérdéseket rendeletben szabályozza.

A Kttv. 232. § (3) bekezdése alapján a képviselő-testület a rendes szabadság kiadására igazgatási szünetet rendelhet el. (Az ilyen módon kiadott rendes szabadság azonban nem haladhatja meg a köztisztviselő adott évre megállapított alapszabadságának a háromötödét.)

A Kttv. 93. § (2) bekezdése és a 232/A. § (1) bekezdése ad felhatalmazást arra, hogy a helyi önkormányzat képviselő-testülete rendeletben rendelkezzen arról, hogy a képviselő-testület hivatala köztisztviselője számára a Közszolgálati Tisztviselők Napja, július 1-je, munkaszüneti nap.

A Kttv. 236. § (4) bekezdése szerint a helyi önkormányzat rendeletben vezetői illetménypótlékot állapíthat meg a vezetői munkakörbe kinevezett köztisztviselők részére.

A Kttv. 237. §-a alapján a képviselő-testület a törvény keretei között rendeletben szabályozza a szociális, jóléti, kulturális, egészségügyi juttatásokat, szociális és kegyeleti támogatásokat. Ez alapján pedig a jegyző a Közszolgálati Szabályzatban állapítja a juttatások, támogatások igénybevételének részletes szabályait.

A képviselő-testület - a munkaszüneti nap megállapításának kivételével - a fenti tárgykörökben 2012-ben alkotta meg a köztisztviselők közszolgálati jogviszonyával kapcsolatos egyes kérdésekről szóló 11/2012. (III.30.) önkormányzati rendeletet. A Közszolgálati Tisztviselők Napja munkaszüneti nappá nyilvánításáról szóló 27/2020. (VI.26.) önkormányzati rendeletet pedig 2020. júniusában fogadta el a Képviselő-testület.

A köztisztviselők közszolgálati jogviszonyával kapcsolatos egyes kérdésekről szóló 11/2012. (III.30.) önkormányzati rendelet minden paragrafusa módosítást igényel az időközben bekövetkezett jogszabályváltozásokra, illetve a megalkotása óta eltelt időszak tapasztalatai alapján indokolttá váló, megváltozott vezetői humánpolitikai szándékra tekintettel, ezért célszerű új rendelet megalkotása. A tárgyát tekintve egyidejűleg célszerű a fentiekben jelzett munkaszüneti napról szóló rendelkezést is – az igazgatási szünet mellett – ebbe a rendeletbe beépíteni.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020.(XI.13.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a polgármesteri döntés előtt*.*

B u d a p e s t, 2021. január 22.

**Őrsi Gergely**

**polgármester**

### **Budapest Főváros II. Kerületi Önkormányzat Képviselő-testületének**

**…./2021. (…..) önkormányzati rendelete a köztisztviselők közszolgálati**

**jogviszonyával kapcsolatos egyes kérdésekről**

Budapest Főváros II. Kerületi Önkormányzat Képviselő-testülete – a 478/2020. (XI.3.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Budapest Főváros II. Kerületi Önkormányzat polgármestere Magyarország Alaptörvénye 32. cikk (2) bekezdése szerinti jogalkotói hatáskörében és Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 25. §-ában meghatározott feladatkörében eljárva, valamint a közszolgálati tisztviselőkről szóló 2011. évi CXCIX. törvény (a továbbiakban: Kttv.) 93. § (2) bekezdésében, 232. § (3) bekezdésében, 232/A. § (1) bekezdésében, 236. §-ában, valamint 237. §-ában kapott felhatalmazás alapján a következőket rendeli el:

**A rendelet hatálya**

**1. §**

1. E rendelet hatálya Budapest Főváros II. Kerületi Önkormányzat Képviselő-testületének Polgármesteri Hivatalában (a továbbiakban: Hivatal) foglalkoztatott köztisztviselőkre és ügykezelőkre terjed ki.
2. E rendeletben foglaltakat a 3. § kivételével a Polgármesteri Hivatal munkavállalóira is alkalmazni kell.
3. E rendelet 2. § és 5. §-ának előírásait alkalmazni kell a foglalkoztatási jogviszonyban álló főállású Polgármesterre és főállású Alpolgármesterre.

**Igazgatási szünet elrendelése, munkaszüneti nap megállap**í**tása**

**2. §**

(1) A Hivatalban az igazgatási szünet időtartama az év végi két ünnep – karácsony és újév - közötti munkanapokra terjed ki.

(2) Az igazgatási szünet alatt szükséges ügyeleti rendet a Jegyző határozza meg.

(3) A minden év július 1. napján esedékes Közszolgálati Tisztviselők Napja munkaszüneti nap Budapest II. kerületi Polgármesteri Hivatal köztisztviselői és ügykezelői számára.

**Vezetői illetménypótlék**

**3. §**

1. A személyi illetményben nem részesülő osztályvezetői szintű vezetői kinevezéssel rendelkező köztisztviselő az alapilletménye 10 %-ának megfelelő összegű, a főosztályvezető-helyettesi szintű vezetői kinevezéssel rendelkező köztisztviselő alapilletménye 15 %-ának megfelelő összegű vezetői illetménypótlékra jogosult.

(2) A Jegyző a főosztályvezető-helyettesi, illetve az osztályvezetői szintnek megfelelő munkaköröket a Közszolgálati Szabályzatban határozza meg.

Elismerések

**4. §**

1. A Hivatal eredményes tevékenysége érdekében hosszabb időn át teljesített kiemelkedő és példamutató munkavégzésért, illetve a szervezet szempontjából fontos, váratlanul jelentkező, előre nem látható rendkívüli eseményhez kapcsolódó feladat elvégzéséért a Hivatal köztisztviselői és ügykezelői az alábbi elismerésekben részesíthetők:

* Polgármesteri Dicséret;
* Jegyzői Dicséret,
* Elismerő Oklevél,
* pénzjutalom.

1. A Polgármesteri és a Jegyzői Dicséretek átadására a Közszolgálati Tisztviselők Napja alkalmából kerül sor, melynek keretében legfeljebb kettő Polgármesteri és három Jegyzői Dicséret adható át. Elismerő Oklevél a tárgyév bármely időszakában adható.
2. Polgármesteri Dicséret esetén a köztisztviselőt, illetve ügykezelőt a helyi költségvetési rendeletben megállapított illetményalappal számított főosztályvezető-helyettesi alapilletménynek**,** illetve Jegyzői Dicséret esetén az osztályvezetői alapilletménynekmegfelelő összegű jutalom illeti meg.
3. Fentiekben rögzített elismerések adományozásának további részletszabályait a Jegyző a Közszolgálati Szabályzatban határozza meg.

**Cafeteria-juttatás és egyéb köztisztviselői juttatások, támogatások**

**5. §**

1. A cafetéria-juttatás igénybevételének részletes szabályait, elszámolásának rendjét, visszatérítésének szabályait, valamint a cafetéria-juttatási keret személyenkénti éves összegét a tárgyévi költségvetési rendelet keretein belül a Jegyző a Közszolgálati Szabályzatban határozza meg.
2. A Képviselő-testület felkéri a Jegyzőt, hogy a Polgármesteri Hivatal mindenkori éves költségvetésében biztosított személyi juttatás keretein belül úgy gazdálkodjon, hogy a Polgármesteri Hivatal évek óta alkalmazott juttatási rendszerében aránytalan csökkenések ne következzenek be.

(3) A köztisztviselők és ügykezelők részére a Kttv. 151. §-ában meghatározott cafetéria-juttatáson felül a Kttv. 152. §-a alapján az alábbi juttatások adhatók:

Nem visszatérítendő juttatásként

1. illetmény-átutalási támogatás,
2. gyermekvállalási támogatás,
3. iskolakezdési támogatás,
4. temetési segély,
5. rendkívüli szociális segély,
6. albérleti hozzájárulás,
7. ruházati hozzájárulás,
8. képernyő előtti munkavégzéshez szemüveg/kontaktlencse költségtérítése,
9. munkavégzéshez gépkocsi használati költségtérítés,
10. munkavégzéshez kapcsolódó helyi Budapest-bérlet biztosítása,
11. képzésen, továbbképzésen, szakmai rendezvényen való részvétel.

Visszatérítendő juttatásként

1. hosszú lejáratú, kamatmentes lakásépítési, vásárlási, korszerűsítési kölcsön,
2. illetményelőleg folyósítás.

(4) A juttatások, támogatások mértékét, feltételeit, az elbírálás és elszámolás rendjét, valamint a visszatérítés szabályait a Jegyző a Közszolgálati Szabályzatban állapítja meg.

**Nyugállományú köztisztviselők támogatása**

**6. §**

(1) A nyugállományú köztisztviselők részére szociális helyzetükre figyelemmel, rászorultság alapján szociális segély folyósítható.

(2) A nyugdíjasok részére adható támogatás körültekintő felhasználásának szabályait a Jegyző a Közszolgálati Szabályzatban határozza.

**Záró rendelkezések**

**7. §**

1. Ez a rendelet 2021. február 1. napján lép hatályba.
2. A hatálybalépéssel egyidejűleg hatályát veszti

a) Budapest Főváros II. Kerületi Önkormányzat Képviselő-testületének a köztisztviselők közszolgálati jogviszonyával kapcsolatos egyes kérdésekről szóló 11/2012. (III. 30.) önkormányzati rendelete,

b) Budapest Főváros II. Kerületi Önkormányzat Képviselő-testületének a Közszolgálati Tisztviselők Napja munkaszüneti nappá nyilvánításáról szóló 27/2020. (VI.26.) önkormányzati rendelete.

**Őrsi Gergely**

**Polgármester**

**dr. Szalai Tibor**

**Jegyző**

Á l t a l á n o s i n d o k o l á s

A köztisztviselők közszolgálati jogviszonyával kapcsolatos egyes kérdésekről szóló 11/2012. (III.30.) önkormányzati rendelet minden paragrafusa módosítást igényel az időközben bekövetkezett jogszabályváltozásokra, illetve a megalkotása óta eltelt időszak tapasztalatai alapján indokolttá váló, megváltozott vezetői humánpolitikai szándékra tekintettel, ezért célszerű új rendelet megalkotása. A tárgyát tekintve egyidejűleg célszerű a fentiekben jelzett munkaszüneti napról szóló rendelkezést is – az igazgatási szünet mellett – ebbe a rendeletbe beépíteni.

Az új rendelet megalkotásának aktualitását erősíti továbbá, hogy ez jelenti az alapját a II. kerületi Polgármesteri Hivatal foglalkoztatottai jogviszonyát érintő széleskörű szabályozásokat tartalmazó, kiadni tervezett új Közszolgálati Szabályzatnak, amely a technikai módosítások mellett olyan egyéb lényeges módosításokat, szigorításokat tartalmaz, melyek bevezetése az Önkormányzat számára költségmegtakarítást eredményez.

R é s z l e t e s i n d o k o l á s

1. §-hoz: a rendelet hatályáról rendelkezik;
2. §-hoz: az igazgatási szünet elrendeléséről, valamint a Közszolgálati Tisztviselők Napja munkaszüneti nappá történő nyilvánításáról rendelkezik;
3. §-hoz: a vezetői pótlékokra vonatkozó szabályokat tartalmazza;
4. §-hoz: a foglalkoztatottak részére adományozható elismerésekre vonatkozó szabályokat tartalmazza;
5. §-hoz: a foglalkoztatottak részére adható Cafeteria-juttatásra, valamint az egyéb juttatásokra és támogatásokra vonatkozó szabályokat tartalmazza;
6. §-hoz: a nyugállományú foglalkoztatottak támogatásával kapcsolatos szabályokat tartalmazza;
7. §-hoz: hatályba léptető és hatályon kívül helyező rendelkezéseket tartalmaz.